अच्छी खबर : खरखड़ा कॉलेज होने लगा शिफ्ट, अब अपने भवन में लगेंगी कक्षाएं
खरखड़ाराजकीय महाविद्यालय को आखिर अपना भवन मिल ही गया। लंबे इंतजार के बाद भवन बनकर तैयार हुआ। अब बिल्डिंग शिफ्टिंग कमेटी द्वारा सामान शिफ्ट कराना शुरू कर दिया है।
सप्ताहभर पहले ही मुख्यमंत्री मनोहर लाल खट्टर ने बावल में आयोजित कार्यक्रम में अन्य परियोजनाओं के साथ इस कॉलेज का उद्घाटन किया था। वर्ष 2011-12 में खरखड़ा कॉलेज की कक्षाएं शुरू की गई थी। अपना भवन नहीं होने के कारण कमरे बांटकर गांव के सरकारी स्कूल में इसकी कक्षाएं शुरू कर दी गई। तब से यहीं पर इसकी पढ़ाई चल रही है। कॉलेज भवन का निर्माण कार्य कछुआ गति से पूरा हुआ। इस कारण कॉलेज के साथ ही स्कूल की पढ़ाई व्यवस्था पर भी कुछ हद तक असर पड़ रहा था। इसकी बिल्डिंग तैयार होने के बाद उद्घाटन के लिए भी काफी इंतजार करना पड़ा। 25 फरवरी को उद्घाटन के बाद अब कॉलेज का सामान स्कूल से कॉलेज में शिफ्ट हाेना शुरू हो गया है। प्रिंसिपल मोनिका का कहना है कि सोमवार से यहीं पर कक्षाएं शुरू करने के प्रयास हैं। इस दौरान शिफ्टिंग कमेटी चेयरमैन डॉ. मुकेश कुमार, सदस्य डॉ. जयश्री शर्मा, सतेन्द्र सिंह, डॉ. मनमीत कौर, डॉ. हरिप्रकाश, डॉ. शीशराम अन्य स्टाफ सदस्य मौजूद रहे।
रेवाड़ी. गर्वमेंटकॉलेज खरखड़ा में पुराने भवन से लाई जा रही कुर्सियां बेंच।
hin_Deva hin_Deva hin_Deva hin_Deva